Komisjoni määrus (EÜ) nr 1458/97,

25. juuli 1997,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1195/97, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida vastavate 2. veerus näidatud CN-koodide alla;

on asjakohane, et järgides ühenduses jõus olevaid meetmeid, mis on seotud tekstiiltoodete kahekordse kontrolli süsteemidega ning eelneva ja tagasiulatuva ühenduse kontrolliga nimetatud toodete importimisel ühendusse, võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuri, mis ei ole kooskõlas käesoleva määrusega;

tolliseadustiku komitee tariifi- ja statistikanomenklatuuri osakond ei ole lisatud tabeli toote nr 4 kohta oma eesistuja määratud tähtaja jooksul arvamust esitanud;

käesoleva määrusega ettenähtud meetmed on lisatud tabeli toodete nr 1, 2, 3 ja 5 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete kahekordse kontrolli süsteemidega ning eelneva ja tagasiulatuva ühenduse kontrolliga nimetatud toodete importimisel ühendusse, võib vastavalt määruse (EMÜ) nr 2913/92 artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuri, mis ei ole enam kooskõlas käesoleva määrusega.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. juuli 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 170, 28.6.1997, lk 11.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

1.Lausriie (pikkus: 180-220 cm, laius: 70–160 cm, paksus: ligikaudu 5 cm, kaal üle 150 g/m2. Lausriie koosneb mitmest kookoskiukihist, mis riide kogu paksuses on kuumutamise teel ühendatud sideainega (lateks). | 56039490 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise märkuse 8 punktiga b, grupi 56 märkusega 3 ning CN-koodide 5603, 560394 ja 56039490 sõnastusega. Vt ka HS selgitavaid märkusi rubriigi 56.03 kohta. Toodet ei saa klassifitseerida rubriiki 5305, sest see on töödeldud kiududest esemeks. |

2.Aaskarusega silmkoeline toru, mis on valmistatud polüglükooletüleeniga töödeldud süntees- ja tehisfilamentkiududest.Toodet pakutakse müügiks kangana rullis, kus selle pikkus on umbes 23 m ja laius lamedalt mõõdetuna on 7,5 cm.Seda riidest toru võib pärast töötlemist kasutada trükimasinate silindrite "niisutussukana". | 60012200 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 6001 ja 60012200 sõnastusega. Klassifitseerimine rubriiki 5911 on välistatud, sest grupi 59 märkuse 7 punkti b nõuded ei ole täidetud – kõnealust toodet tuleb edasi töödelda. |

3.Paks mitmevärviline sirgelõikeline rõivas mitmest eri paksusega ja siseküljel karvastatud silmkoekangast (55 % puuvilla, 45 % polüestrit), millel on rohkem kui 10 silmust sentimeetri kohta ja mis on ette nähtud keha ülaosa katmiseks kuni puusadeni. Rõiva varrukaotsad ja alumine äär on palistatud.Rõival on pikad varrukad ja liibuv soonikkaelus ning see on eest osaliselt tõmblukuga avatav.Rõival on ka kaunistusõmblused ja esiküljel pealeõmmeldud kaunistusmotiivid.(Pulloveri tüüpi rõivas)(Vt foto nr 563) | 61102099 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 sätetega, grupi 61 märkustega 4 ja 9 ning CN-koodide 6110, 611020 ja 61102099 sõnastusega. Toote lõiget ja üldilmet (eelkõige paksu kangast ja soonikkaelust) silmas pidades tuleb nimetatud rõivas klassifitseerida pulloveri tüüpi tootena. |

4.Avar rõivas (65 % polüestrit, 35 % puuvilla), mis on ette nähtud keha alaosa katmiseks vööst kuni pahkluudeni. Rõiva esiküljel on ülekäiguga nööpkinnis, mis kinnitatakse vasak pool üle parema.Rõiva esiküljel on kaks pealeõmmeldud taskut, tagaküljel kaks sisetaskut ja reie kõrgusel kaks pealeõmmeldud küljetaskut.Rõiva põlvedele ja istmikule on lisatud tükk sama kangast.Püksisäärte alumises ääres on õmblus, milles on nende kokkutõmbamist võimaldav pingutuspael.(Vabaajapüksid)(Vt foto nr 562) | 62034319 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XI jaotise alamrubriigi märkuse 2 punktiga A, grupi 62 märkusega 8 ning CN-koodide 6203, 620343 ja 62034319 sõnastusega. Nimetatud rõiva üldilme järgi ei selgu, et see on ette nähtud üksnes või peamiselt muude rõivaste ja/või isikute kaitseks (füüsiliseks või tervisekaitseks) tööstus-, kutse- või koduses tegevuses. |

5.Rõivas, mis on valmistatud 0,3 mm paksusest ühevärvilisest riidest (100 % polüestrit) ja mis on ette nähtud keha alaosa katmiseks vööst kuni pahkluudeni. Rõival on must vooder, esiküljel tõmblukk ning ülekäiguga nööpkinnis, mis on suletav vasak pool üle parema. Rõival on traksid ja vöökohal kaks pingutusriba. Püksisäärte otstes on tõmbluku ja takjakinnitusega lõhik.Kangal on ühe sääre alaosas ja tagatasku all trükitud motiiv ja ta on seestpoolt kaetud palja silmaga nähtava vahtplastkihiga.(Suusatamispüksid)(Vt foto nr 564) | 62104000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 59 märkuse 2 punkti a alapunkti 5, grupi 62 märkustega 5 ja 8 ning CN-koodide 6210 ja 62104000 sõnastusega. Pidades silmas riide paksust (ligikaudu 0,2 mm tekstiilmaterjali ja ainult 0,1 mm vahtplastkihti), tugevust, stabiilsust, tihedat sidust ning kasutust välispinnamaterjalina, annab just nimetatud riie rõivale tema põhiolemuse (st riidel ei ole üksnes tugevdusülesanne). Vt ka HS selgitavate märkuste üldkaalutluste osa rubriigi 39 kohta (plasti ja tekstiili kombinatsioonid). |

+++++ TIFF +++++

|

--------------------------------------------------